**Informatīvais ziņojums**

**„Par Stūra māju**”

Rīga, 2014

Informatīvais ziņojums „Par Stūra māju” (turpmāk – informatīvais ziņojums) sagatavots saskaņā ar Ministru prezidenta 2014.gada 2.septembra rezolūciju Nr.20/V-2081-kol, kurā dots uzdevums sniegt priekšlikumus Stūra mājas un tajā ierīkotā muzeja ilgtermiņa saglabāšanai, kā arī Ministru prezidenta 2014.gada 12.septembra rezolūciju Nr. 20/L-2210-jur, kurā dots uzdevums izskatīt biedrības „Latvijas Okupācijas muzeja biedrība” 2014.gada 10.septembra iesniegumā minētos priekšlikumus un sadarbībā ar Finanšu ministriju sniegt savstarpēji saskaņotu atbildi iesniedzējam, par to informējot Ministru prezidentu.

**I. Esošās situācijas apraksts**

1. **Informācija par nekustamo īpašumu un tā statusu**

Sešu stāvu mūra ēka Rīgā, Brīvības ielā 61 (turpmāk ēka) ar veikala telpām 1.stāvā ir celta 1912.gadā pēc arhitekta Aleksandra Vanaga izstrādāta projekta. Laika periodā no 1944. gada līdz 1991. gadam ēkā atradās Latvijas PSR Valsts drošības komiteja. Ēka ir unikāls objekts, kurā saglabājies plašs liecību klāsts par PSRS okupācijas politiskajām represijām un izdarītajiem noziegumiem pret cilvēci. Latvijas tautas apziņā šī vieta – „Stūra māja” – saistās ar cilvēku ieslodzīšanu, mocīšanu, nogalināšanu un morālu pazemošanu. Latvijā nav otra šāda veida objekta, kas jau pašreizējā veidolā var kalpot kā vēstījums nākamajām paaudzēm un brīdinājums, lai šādi noziegumi neatkārtotos.

Pēc Latvijas neatkarības atgūšanas ēkā līdz 2008. gadam darbojās Valsts policija.

Kopš 1998.gada ēka ir vietējas nozīmes arhitektūras piemineklis „Īres nams ar veikaliem” (valsts aizsardzības Nr. 7962), kas šobrīd spēkā esošajā Valsts aizsargājamo kultūras pieminekļu sarakstā iekļauts ar Kultūras ministrijas 29.10.2098 rīkojumu Nr. 128. Ar Kultūras ministrijas 2009.gada 11.februāra rīkojumu Nr. 2.1-1/21 ēka ir atzīta arī par valsts nozīmes vēsturiska notikuma vietu „Komunistiskā režīma represīvo iestāžu darbības vieta – „Stūra māja”” (valsts aizsardzības Nr. 8684), definējot saglabājamās vērtības ēkas 1.stāvā un pagrabstāvā.

Saskaņā ar Rīgas pilsētas zemesgrāmatas nodalījuma Nr. 100000061066 II daļas 1.iedaļas 3.2.apakšpunkta ierakstu, nekustamais īpašums ir valsts akciju sabiedrība „Valsts nekustamie īpašumi” (turpmāk – VAS „VNĪ”) īpašums.

**2. Ēkas publiskā pieejamība**

2014.gadā nodibinājums „Rīga 2014” ēkā īsteno dažādu izstāžu projektus, tai skaitā Latvijas Okupācijas muzeja veidoto projektu „Stūra māja. Lieta nr. 1914/2014” **–** izstādiēkas 1.stāvā un pagrabstāvā, vēstot par čekas darbību ar apskates maršrutu pa pagrabiem un kamerām. Izstāžu projektu īstenošanai no valsts budžeta nodibinājumam „Rīga 2014” ir piešķirts finansējums šādā apjomā: 2013.gadā 54 000 LVL; 2014.gadā 269 482 *euro*, kas kopā ir 346 317 *euro*.

Izstādes, it īpaši „Stūra māja. Lieta nr. 1914/2014”, ir guvušas lielu popularitāti un sabiedrības interesi – līdz 2014.gada 10.septembim to ir apskatījuši 29 000 apmeklētāji, biļetes uz vēsturisko telpu apskati ēkas pagrābā ir izpirktas.

Nodibinājumam „Rīga 2014” faktiskie ieņēmumi no ekskursijas „Čekas pagrabos” no 2014.gada maija līdz septembrim ir 64 324 *euro*. Gūtie ieņēmumi izlietoti sekojošām pozīcijām: gidu un izstāžu darbinieku atalgojumam (52 500 *euro*); biļešu tirdzniecības pakalpojumu apmaksai (5 700 *euro*); materiālu apmeklētāju servisam, wc apkopei, apsardzes u.c. saimniecisko izdevumu apmaksai (6 124 *euro*).

Aicinājumu Latvijas Republikas valdībai saglabāt Stūra māju kā kultūras un vēsturisko pieminekli un piemiņas vietu tiem Latvijas iedzīvotājiem, kas ir cietuši šai ēkā no Padomju Savienības režīma kā ieslodzītie, nopratinātie, spīdzinātie vai nogalinātie, ir parakstījuši gandrīz 1200 apmeklētāji (paraksti 2914.gada 26.augustā iesniegti Valsts kancelejā), savukārt portālā **[www.manabalss.lv](http://www.manabalss.lv)** līdzīgu aicinājumu no 13.augusta līdz 18.septembrim ir parakstījušas 264 personas.

Latvijas Okupācijas muzeja biedrība 2014.gada 9.septembrī ir pieņēmusi rezolūciju, kurā Latvijas sabiedrība un valdība tiek aicināta „rast finansējumu, lai vasaras sezonā arī turpmāk būtu iespējams publikai atvērt vēsturiski nozīmīgo ēkas daļu”.

**2. Problēmas raksturojums un tās risinājums**

Ēka kopš 2008. gada, kad to atstāja Valsts policija, nav izmantota. Nodibinājums „Rīga 2014”, Rīgas Eiropas kultūras galvaspilsētas programmas ietvaros organizējot ēkā izstādes, ir nodrošinājis ēkas pieejamību sabiedrībai 2014.gada vasaras periodā. Nodibinājuma „Rīga 2014” administrēto izstāžu darbība ēkā beidzas 2014. gada 19. oktobrī. Pēc projekta beigām ēka atkal būs slēgta un bez noteiktas funkcijas un sabiedrībai nepieejama.

Ņemot vērā sabiedrības interesi un pieprasījumu, Kultūras ministrijas ieskatā ēkas daļu, kas ir atzīta par valsts nozīmes vēsturiska notikuma vietu (ēkas 1. stāvā un pagrabstāvā), ir jāsaglabā, respektējot kultūras pieminekļa vērtības, un tai ir jābūt publiski pieejamai. Publisko pieejamību var nodrošināt Okupācijas muzeja izstādes „Stūra māja. Lieta nr. 1914/2014” darbības turpināšanās (autortiesības par izstādes izveidi pieder Latvijas Okupācijas muzeja biedrībai).

Ēkas pārējās daļas izmantošana paliek atklāts jautājums, kura risināšana ir ēkas īpašnieka – VAS „VNĪ” kompetence.

Izstādes „Stūra māja. Lieta nr. 1914/2014” turpmākai darbībai ēkas 1.stāvā un pagrabstāvā ir nepieciešams:

1. **regulārie maksājumi par ēku un vienreizēji ieguldījumi ēkas infrastruktūrā:** nomas, elektrības, ūdens, kanalizācijas, signalizācijas u.c. saimniecisko izdevumu nomaksai, kā arī apkures ierīkošanai, lai nodrošinātu ēkas ekspluatāciju arī apkures sezonā; telpu pielāgošanai, lai nodrošinātu apmeklētāju servisu un apkalpošanu - 81 764 *euro* gadā;
2. **vienreizēji izdevumi izstādes satura uzturēšanai**, t.i., materiālu un mākslinieka pakalpojumu iegāde izstādes papildināšanai, videotehnikas un datortehnikas iegāde, darba apstākļiem piemērota apģērba iegāde izstādes personālam – 5 340 *euro* apmērā;
3. **regulārie izdevumi izstādes funkcionēšanas nodrošināšanai**, t.i., personāla (gidi, vēsturnieks/speciālists, apsargi, tehniķis) atlīdzība, biļešu pārdošanas ārpakalpojums, reklāmas izdevumi, biroja un administratīvie izdevumi, apdrošināšana u.c. – 106 776 *euro* gadā.

Izstādes „Stūra māja. Lieta nr. 1914/2014” darbības gaitā tiek plānoti ieņēmumi no ekskursijām gida pavadībā.

Ņemot vērā pieredzi, kas gūta izstādes darbības laikā 2014.gada vasarā, tiek prognozēts, ka gadā izstādi apmeklēs aptuveni 31 000 apmeklētāju. Ieņēmumi par sniegtajiem pakalpojumiem gadā tiek plānoti 100 997 *euro* apmērā.

Biļetes cena plānota 5.00 *euro* pieaugušajiem, 2.00 *euro* pensionāriem, skolēniem un studentiem, uzrādot apliecības, ģimenes biļete (2 pieaugušie no 18 gadu vecuma + 2 bērni vai 1 pieaugušais + 3 bērni) 10 *euro*.

Gidu pakalpojums bez maksas tiks piedāvāts šādām apmeklētāju kategorijām: politiski represētajām personām; Nacionālās pretošanās kustības dalībniekiem; I un II grupas invalīdam (uzrādot apliecību); bērniem līdz 7 gadu vecumam; bērniem bāreņiem (uzrādot apliecību); vienam skolotājam, kas pavada 10 skolēnu grupu; grupas vadītājam (gidam).

Tādējādi vidējā ieejas maksa no apmeklētāja tiek plānota 3,25 *euro* apmērā.

**Izstādes** „Stūra māja. Lieta nr. 1914/2014” darbības turpināšana, ko veic Latvijas Okupācijas muzejs, atrisina problēmu – vēsturisko notikumu vietas pieejamības nodrošināšanu sabiedrībai. Tas īpašu nozīmību iegūst 2015.gadā, radot iespēju Latvijas neseno vēsturi iepazīt Latvijas kā Eiropas prezidējošās valsts viesiem.

Plānots, ka izstādes „Stūra māja. Lieta nr. 1914/2014” turpmākās darbības nodrošināšanas pasākumi tiks īstenoti saskaņā ar Eiropas Komisijas lēmumu valsts atbalsta lietā SA.34462 (2012/NN) – Programma „Kultūra”.

**3. Nepieciešamā finansējuma pamatojums**

Izstādes „Stūra māja. Lietanr.1914/2014” darbības turpināšanai nepieciešamais finansējums, saskaņā ar VAS „VNĪ” un Latvijas Okupācijas muzeja biedrības sniegtajiem finanšu aprēķiniem, 2015.gadā plānots **193 881 *euro*** apmērā un sadalās sekojoši:

1. Nomas maksa un uzturēšanas izdevumu segšana 2015.gadā plānota **81 764 *euro*** apmērā (3,131*euro* uz 1m2 bez PVN). Nomas maksas izmaksu aprēķinā iekļauta vienreizējo ieguldījumu veikšana ēkas infrastruktūrā – Stūra mājas pielāgošanai 16 884 *euro* bez PVN, ar ieguldījumu atmaksu 2 gados. Informācija sagatavota saskaņā ar VAS „VNĪ” iesniegtajiem aprēķiniem (detalizēts aprēķins informatīvajam ziņojumam pievienotajā informācijā).

3.1.Tabula

Nomas maksas un uzturēšanas izdevumu atšifrējums

|  |  |  |  |
| --- | --- | --- | --- |
| **N.p.k.** | **Pozīcija** | **Summa gadā, *euro*** | **Piezīmes** |
| 1 | Noma | 29 484 | Iznomājamā platība 648.55m² X 3,131 euro X 12 = 24 367,32 euro + PVN 21% = 29 484 euro |
| 2 | Elektrība | 50 000 | Vidēji 4166.67 euro/mēn. (ņemot vērā, ka apkure tiek nodrošināta ar elektrību, plānotais elektroenerģijas vidējais patēriņš mēnesī 27 778 kwh X 0.15 euro = 4166, 67 euro. Saskaņā ar VAS "VNĪ" informāciju, 90 kW jaudas patēriņš vidēji 1 stundā izmaksā ap 14,00 euro. Vienā diennaktī 14,00 euro X 24 stundas = 336,00 euro diennaktī.) |
| 3 | Ūdens un kanalizācija | 1 200 | Vidēji 100 euro X 12 mēn. = 1 200 euro (ņemot vērā SIA "Rīgas ūdens" rēķinus periodā no 2014.gada maija līdz septembrim, vidējā summa ir 100 euro/mēnesī) |
| 4 | WC materiāli | 1 080 | Vidēji 90 euro X 12 mēn. = 1 080 euro (t.sk. salvetes, papīrs, roku dvieļi, ziepes u.c.)  |
|   | **KOPĀ** | **81 764** |   |

1. Latvijas Okupācijas muzeja izmaksas, lai pilnvērtīgi nodrošinātu izstādes „Stūra māja. Lietanr. 1914/2014” darbības nepārtrauktību **106 776 *euro*** apmērā vienā izstādes darbības gadā.

3.2.Tabula

Latvijas Okupācijas muzeja izmaksas izstādes darbības nodrošināšanai

|  |  |  |  |
| --- | --- | --- | --- |
| **N.p.k.** | **Pozīcija** | **Summa gadā, *euro*** | **Piezīmes** |
| 1 | Izstādes vadītāji | 17 250 | 2 darbinieki ar atlīdzību 1 150 *euro*/mēnesī (t.sk. VSAOI). 0.5 slodze X 1 150 *euro* + 0.75 slodze X 1150= 1 437,5 *euro*/mēnesī  |
| 2 | Gidi | 41 212 | 3 gidi 8 stundas dienā.No janvāra līdz aprīlim - 6 dienas nedēļā, no maija līdz sep. 7 dienas nedēļā, no okt. līdz dec. 6 dienas nedēļā. Šajā periodā kopā ir 324 dienas.Gida 1 stundas likme ir 5.30 *euro* (t.sk. VSAOI un IIN). |
| 3 | Vēsturnieks - speciālists | 13 800 | Specializētas ekskursijas; atbildēt uz jautājumiem; turpināt pētījumus. 1 150 *euro*/mēn. (iesk.VSAOI) |
| 4 | Apsargi | 8 554 | Viens apsargs uz vietas darba laikā. Likme 3,30 *euro*/h |
| 5 | Tehniķis | 1 200 | Piemaksa pie muzeja tehniķa algas papildpienākumu veikšanai Stūra mājā 100 euro/mēnesī. Papilddarbs ietver izstādes tehnisko aprūpi: lapiņu, bateriju nomaiņas, iestrēgušu durvju atslēgu nomaiņa, salūzušu rokturu labošana (ēkas tehniskā stāvokļa dēļ šādas sīkas ķibeles gadās bieži), video aparatūras nomaiņa un sīkais remonts, stendu nomaiņa un uzstādīšana. |
| 6 | Biļešu pārdošana | 13 680 | Ārpakalpojums – „Biļešu servisa” cena 2014. gadā. Iespējams cits risinājums. |
| 7 | Reklāma | 7 120 | Reklāmas lapiņas, buklets (ap 3000 euro).Bezmaksas ieejas kartiņu druka (3000 euro).Informācijas regulāra atjaunošana sociālajos tīklos un muzeja mājas lapā (60 euro/ mēn.)Tematisko pasākumu reklāma Latvijas Radio 1 (100 euro par pasākumu X 4) |
| 8 | Stendu labojumi, spuldzes, utt. | 300 | Aptuveni 25 euro/mēnesī. Stendu virsmu labojumi (bojāto vietu), no sienam atlūpošo ploterējumu nomaiņa, informatīvo uzrakstu izgatavošana sarīkojumu vajadzībām, plūsmas regulēšana zālē, elektrības spuldžu nomaiņa, akumulatoru nomaiņa pultīm.  |
| 9 | Biroja izdevumi | 360 | Aptuveni 30 euro/mēnesī. Izdevumi ietver: rakstāmpapīrs, printera kārtridži, pildspalvas, saspraudes un citi kancelejas piederumi, kas nodrošina biroja darbu.  |
| 10 | Apdrošināšana (civiltiesiskā & materiālu) | 2 000 | Civiltiesiskā apdrošināšana (1 000 euro).Mantu (eksponātu, tehnikas) apdrošināšana (1 000 euro) |
| 11 | Internets | 300 | Aptuveni 25 euro/mēnesī |
| 12 | Administrācija | 1 000 | Papildsamaksa grāmatvedim, papildslodze muzeja štata darbiniekiem sakarā ar līguma administrēšanu. Pozīcija ietver: papildsamaksa grāmatvedim par speciāla konta ierīkošanu un apkalpošanu, finansiālo atskaišu veidošanu, papilddarbs lietvedei, sabiedrisko attiecību nodaļai, direktoram. |
|   | **KOPĀ** | **106 776** |   |

1. Latvijas Okupācija muzeja vienreizējas izmaksas **5 340 *euro*** apmērā, lai nodrošinātu izstādes darbību ar nepieciešamo aprīkojumu.

3.3. Tabula

Latvijas Okupācija muzeja vienreizējās izmaksas

|  |  |  |  |
| --- | --- | --- | --- |
| **N.p.k.** | **Pozīcijas** | **Summa, *euro*** | **Piezīmes** |
| 1 | Ekspozīcijas papildinājums | 1 800 | Materiāli + mākslinieks (autoratlīdzība) |
| 2 | Video tehnika | 1 860 | Izstādē vajadzīgi 2 video projektori (730 euro X 2) un divas video projektora lampas, kas būs jāmaina aptuveni gada vidū (200 euro X 2)  |
| 3 | Dators, printeris/skeneris | 1 200 | Dators un programmatūra 1000 euro.Printeris skeneris vienā 200 euro |
| 4 | Formas tērpi | 480 | 6 gidi + vadītāji + vēsturnieks ~ 60 *euro* katram darbiniekam |
|   | **KOPĀ** | **5 340** |   |

Saskaņā ar pieejamo informāciju par pašreizējo izstādes apmeklējumu skaitu periodā no 2014.gada 1.maija līdz 2014.gada 1.septembrim (kopumā 17 429 apmeklējumi), kā arī Latvijas Okupācijas muzeja līdzšinējo pieredzi, prognozēts, ka pašu ieņēmumi vidēji gadā būs **100 997 *euro*** apmērā.

3.4. Tabula

Pašu ieņēmumu prognoze

|  |  |  |  |
| --- | --- | --- | --- |
|  | **% apmeklētāju** | **Stūra mājas apmeklētāji** | **Ienākumi** |
| janv. | 3.3 | 1 026 | 3 333 |
| febr. | 3.6 | 1 119 | 3 636 |
| marts | 5.7 | 1 771 | 5 757 |
| apr. | 6.1 | 1 896 | 6 161 |
| maijs | 15.4 | 4 786 | 15 553 |
| jūn. | 9.9 | 3 077 | 9 999 |
| jūl. | 15.1 | 4 692 | 15 251 |
| aug. | 15.7 | 4 879 | 15 856 |
| sept. | 9.4 | 2 921 | 9 494 |
| okt. | 6.8 | 2 113 | 6 868 |
| nov. | 6.1 | 1 896 | 6 161 |
| dec. | 2.9 | 901 | 2 929 |
| **Kopā:** | **100** | **31 076** | **100 997** |

Nepieciešamais finansējums 2016.gadā plānots **188 541** *euro* apmērā, jo, ņemot vērā 2015.gada nepieciešamā finansējuma aprēķinu, 2016.gadā un turpmākajos gados finansējums Latvijas Okupācijas muzeja vienreizējo izmaksu 5 340 *euro* apmērā segšanai nebūs nepieciešams.

Nepieciešamais finansējums 2017.gadā un turpmākajos gados plānots **178 323** *euro* apmērā, jo, ņemot vērā VAS „VNĪ” aprēķinus, 2017.gada nomas maksās netiek iekļauta jau atgūto kapitālieguldījumu atmaksa (provizoriskais nomas maksas aprēķins ar kapitālieguldījumu atmaksas periodu uz diviem gadiem (24 mēnešiem), tas ir, 2015. un 2016.gadam - VAS „VNĪ” veiktie kapitālieguldījumi šo divu gadu periodā nomas maksas veidā tiks atgūti).

**II. Kopsavilkums**

Izstādes „Stūra māja. Lieta nr.1914/2014” darbības turpināšanai nepieciešams:

* Finanšu ministrijai, sagatavojot likumprojektu „Par valsts budžetu 2015.gadam” un likumprojektu „Par vidēja termiņa budžeta ietvaru 2015., 2016. un 2017.gadam”, palielināt Kultūras ministrijas bāzes izdevumus 2015.gadam par 92 884 *euro*, 2016.gadam par 87 544 *euro* un 2017.gadam un 77 326 *euro*, lai nodrošinātu izstādes „Stūra māja. Lieta nr. 1914/2014” darbību.

 Kultūras ministre D.Melbārde

 Vīza: Valsts sekretārs S.Voldiņš

2014.10.20. 10:25

1 971

J.Garjāns, 67330301

Janis.Garjans@km.gov.lv